Bart De Wever

Bart Albert Liliane De Wever (født 1970) er en belgisk-flamsk forfatter, historiker og politiker som siden 3. februar 2025 har vært Belgias statsminister. Fra 2004 til 2025 var han partiformann i Nieuw-Vlaamse Alliantie (N-VA), et politisk parti som arbeider for å omdanne Belgia til en konføderasjon. Fra januar 2013, etter lokalvalgene i 2012, til februar 2025 var han ordfører i Antwerpen.

De Wever var partileder da N-VA i 2010 ble det største partiet både i Flandern og i Belgia som helhet. Partiet holdt denne posisjonen i de tre påfølgende valgene og etter valget i 2024 ble han av kong Philippe bedt om å danne en ny regjering.

Etter mer enn åtte måneder med forhandlinger kunne han 31. januar 2025 meddele at det var blitt enighet om at De Wever kunne danne regjering. Den 3. februar 2025 ble han tatt i ed som Belgias første flamske nasjonalistpolitiker.

 Biografi 
 Generelt 
De Wever er utdannet som historiker (lisensiat katolsk universitet Leuven og UFSIA, aggregat). Som student var han medlem av det Liberaal Vlaams Studentenverbond i Antwerpen, av KVHV-Antwerpen og KVHV-Leuven. Han var redaktør for Tegenstroom (Motstrøm), et flamsk blad, og for Ons Leven (Vårt Liv). Hans opinion og visjon om verden finner man i columner i noen flamske aviser (som i De Morgen og De Standaard).

De Wever kaller seg selv konservativ. Han har beundring for den konservative filosofen Edmund Burke og den burkeanske konservatismen. Han liker også gjerne den britiske psykiateren Anthony Daniels (bedre kjent under hans pseudonym Theodore Dalrymple).

De Wever giftet seg med Veerle Hegge 12. januar 2008 og er far til fire barn.

 Politisk karriere i N-VA 
De Wever er medlem i det Daglige Rådet, er partistyremedlem og partirådgivermedlem. I 1996 ble han valgt ut som disktriktsrådgivermedlem fra Berchem i Antwerpen kommune og i 2004 ble han kåret til flamsk parlamentsmedlem.
Etter et kongress fra partiet i det samme året ble han kåret – som eneste kandidat – til partiformann med 95 % av alle stemmene.
De Wever var som formann i N-VA, kartellpartner av CD&V, én av medlemmene i de langsomme forhandlingene i 2007 for en reform av en ny belgisk føderal regjering.

I de flamske valgene 7. juni 2009 ledet De Wever sitt parti til en seier med 13 % av stemmene. Året etter, ved føderalvalgene 13. juni, vant De Wever og hans N-VA valget, med en meget stor oppslutning (31,7 % av stemmene for statusen hans i Flanderns Senat). Han fikk personlig 785.776 fortrinnsrett stemmegivninger.

Torsdag 17. juni 2010 utnevnte Kong Albert II ham til informatør, rett etter valgene i 2010. De Wever aksepterte denne oppgaven. Han mislyktes likevel, etter at sosialistene i Vallonia forkastet hans skriftlige arbeid for å kunne danne en ny regjering. Ett år etter valgene, da Elio Di Rupo fra det samme sosialistiske partiet skrev ferdig sitt arbeid, gjorde De Wever akkurat det samme og skjøt ned forsøket. De Wever håpet at han skulle få støtte i sin beslutning av de andre flamske høyrepartiene, men de var uenige med ham. Sommeren 2011 bestemte De Wever at han skulle trekke seg i forhandlingene, fordi han mente at arbeidet til Di Rupo ikke var tilfredsstillende og at N-VA ikke kunne akseptere "et slikt tilbakeskritt" for flamlenderne.

 Oversikt politisk karriere 
 Medlem av distriktsrådet i Berchem i Antwerpen kommune (1996–1997)
 Generel formann i N-VA (2004- )
 Flamsk parlementsmedlem (2004–2007)
 Medlem av kommunerådet i Antwerpen (2006-2025)
 Ordfører i Antwerpen (2013-2025)
 Føderal folkerepresentant (2007–2009)
 Flamsk parlementsmedlem (2009- )
 Belgisk statsminister (2025- )

 Referanser 

 Eksterne lenker 



  Biografi på N-VAs nettside (på nederlandsk) 

Kategori:Belgiske politikere
Kategori:Personer fra Mortsel